
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 124 

28 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της τροποποίησης του Οργανισμού Εσωτε¬ 
ρικής Υπηρεσίας του Ν.Π. «Δημοτικός Αθλητικός 
Οργανισμός Δήμου Ιλίου». 1 

Έγκριση υπερωριακής απασχόλησης για το προσωπι¬ 
κό του Δήμου για το έτος 2004 για την αντιμετώπι¬ 
ση εποχικών, έκτακτων ή επειγουσών υπηρεσιακών 
αναγκών. 2 


ΑΠΟΦΑΣΕΙ Σ 

Αριθ. 937 (1) 

Έγκριση της τροποποίησης του Οργανισμού Εσωτερικής 
Υπηρεσίας του Ν.Π. «Δημοτικός Αθλητικός Οργανι¬ 
σμός Δήμου Ιλίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 460/2003 απόφαση του Δημοτικού Συμβουλίου 
του Δήμου Ιλίου με την οποία εκφράζει την σύμφωνη γνώ¬ 
μη του για την 64/2003 απόφαση του Διοικητικού Συμ¬ 
βουλίου του Ν.Π.Δ.Δ «Δημοτικός Αθλητικός Οργανισμός 
Δήμου Ιλίου». 

4. Την γνωμοδότηση του Β' Υπηρεσιακού Συμβουλίου 
που διατυπώθηκε στο 8/6/4.12.2003 πρακτικό του. 

5. Την οικ. 16978/2003 απόφαση Γενικού Γραμματέα 
Περιφέρειας Αττικής περί μεταβίβασης αρμοδιοτήτων. 
(Φ.Ε.Κ. 1693/18.11.2003), αποφασίζουμε: 

Εγκρίνουμε την 64/2003 απόφαση του Διοικητικού Συμ¬ 
βουλίου του Ν.Π. «Δημοτικός Αθλητικός Οργανισμός Δή¬ 
μου Ιλίου» περί τροποποίησης του Οργανισμού Εσωτερι¬ 
κής Υπηρεσίας αυτού ως εξής: 


ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

1. Πρόεδρος 

I) Γραφείο Αθλητικών και Πολιτιστικών Δραστηριοτήτων. 

II) Γραφείο Προγραμμάτων Εθνικών Οργανισμών και 
Ευρωπαϊκής Ένωσης. 

III) Γραφείο Αθλητικών Κέντρων και Αιθουσών Γυμνα¬ 
στικής. 

IV) Γ ραφείο Δημοσίων Σχέσεων. 

2. Διεύθυνση διοικητικών, οικονομικών υπηρεσιών 

Α) Τ μήμα Διοικητικό. 

I) Γ ραφείο Διοικητικού Συμβουλίου. 

II) Γ ραφείο Προσωπικού. 

III) Γραφείο Πρωτοκόλλου Διεκπεραίωσης Αρχείου. 

Β) Τμήμα Οικονομικό 

I) Γραφείο Προϋπολογισμού και Δαπανών. 

II) Γραφείο Εσόδων. 

III) Γ ραφείο Προμηθειών, Αποθήκης, και περιουσίας. 

ΑΡΘΡΟ 2 

ΑΡΜΟΔΙΟΤΗΤΕΣ ΓΡΑΦΕΙΩΝ ΠΡΟΕΔΡΟΥ 

I) Γ ραφείο Αθλητικών και Πολιτιστικών Δραστηριοτήτων 

Έχει την ευθύνη για την εκπόνηση αθλητικών και πολιτι¬ 
στικών προγραμμάτων, που αφορούν προγράμματα μαζι¬ 
κού αθλητισμού και άσκησης και διοργάνωση αθλητικών 
και πολιτιστικών εκδηλώσεων. 

Ελέγχει την πορεία εφαρμογής των προγραμμάτων και 
των εκδηλώσεων άθλησης και άσκησης για όλους και με¬ 
λετά τα αποτελέσματα της εφαρμογής αυτών, προβαίνο- 
ντας στις απαιτούμενες βελτιώσεις, τροποποιήσεις και 
αλλαγές. 

Εισηγείται τη δημιουργία νέων αθλητικών κέντρων και 
την πρόβλεψη του απαιτούμενου τεχνικού εξοπλισμού. 

Μεριμνά για την καλή λειτουργία των αιθουσών Γ υμνα¬ 
στικής και των χώρων άθλησης. 

Μεριμνά για την αποφυγή ατυχημάτων κατά την ώρα 
της άθλησης και την παροχή πρώτων βοηθειών - περίθαλ¬ 
ψης όλων των αθλουμένων εντός των χώρων άθλησης. 

Τήρηση ατομικών καρτελώντων αθλουμένων και σημεί¬ 
ωση των επιδόσεώντους. 

Εισηγείται την παραχώρηση αθλητικών χώρων σε τοπι¬ 
κούς αθλητικούς και πολιτιστικούς συλλόγους. 

II) Γραφείο Προγραμμάτων Εθνικών Οργανισμών και 
Ευρωπαϊκής Ένωσης 

Καταρτίζει τα προγράμματα, που αφορούν επιχορηγή¬ 
σεις απάτη Ε.Ε. και λοιπούς Οργανισμούς για τις υπηρε¬ 
σίες του Δ.Α.Ο. 

Κοστολογεί τα ανωτέρω προγράμματα και υποβάλλει 
τις τεχνικές προτάσεις στο Ευρωπαϊκό Κοινοτικό Ταμείο. 

Ενημερώνει το Οικονομικό Τμήμα για την τυχόν ένταξη 
των προγραμμάτων αυτών στον Προϋπολογισμό του 
Δ.Α.Ο. 

Τέλος, υποβάλλει απολογιστικά στοιχεία στο Κοινοτικό 
Ταμείο. 

III) Γραφείο Αθλητικών Κέντρων και Αιθουσών Γυμνα¬ 
στικής: 

Έχει την ευθύνη για την λειτουργία των ανοικτών Αθλη¬ 
τικών Κέντρων και για την εφαρμογή των προγραμμάτων, 
που υλοποιούνται στους χώρους τους. Μεριμνά επίσης 
για την έγκαιρη αντιμετώπιση τυχόν ελλείψεων και την άρ¬ 
τια εμφάνισή τους. Τέλος εισηγείται αρμοδίως την παρα¬ 
χώρηση αθλητικών χώρων σε τοπικού αθλητικούς και πο¬ 
λιτιστικούς συλλόγους. 

Έχει την ευθύνη της στελέχωσης, της καλής λειτουρ¬ 
γίας αιθουσών γυμναστικής και των κολυμβητηρίων. Συ¬ 
ντονίζει, παρακολουθεί και ελέγχει την εφαρμογή των κα¬ 
θημερινών προγραμμάτων γυμναστικής και λοιπών αθλη¬ 
μάτων και εκδηλώσεων. 

Ευθύνεται γιατην καλή λειτουργία και απόδοση της υλι- 
κοτεχνικής υποδομής των αιθουσών, καθώς επίσης και 
για τον εντοπισμό τυχόν ελλείψεων και βλαβών του εξο¬ 
πλισμού τους γενικότερα. 

IV) Γραφείο Τύπου και Δημοσίων Σχέσεων. 

Στην αρμοδιότητα του γραφείου αυτού ανήκουν επί¬ 
σης: 

Η ενημέρωση του κοινού πάνω στην αποστολή του 
Δ.Α.Ο. 

Η προβολή της δραστηριότητας του Δ.Α.Ο. 

Η μέριμνα για την προσέλκυση του ενδιαφέροντος των 
πολιτών για τη δημιουργία πνεύματος συνεργασίας με 
τον Δ.Α.Ο. 

Η λήψη και η εκτύπωση φωτογραφικού υλικού που αφο¬ 
ρά εκδηλώσεις του Δ.Α.Ο. 

Η οργάνωση Αθλητικών και καλλιτεχνικών εκδηλώσε¬ 
ων, εκθέσεων, συγκεντρώσεων, διαλέξεων Κ.λ.π. δρα¬ 
στηριοτήτων του Δ.Α.Ο. 

Οργανώνει συνεντεύξεις Τύπου, συντάσσει και εκδίδει 
Δελτία Τύπου και Ενημερωτικά έντυπα. 

Διοχετεύει προς τα Μέσα Ενημέρωσης και Δημοσιότη¬ 
τας κάθε φύση εκδιδόμενου πληροφοριακού υλικού. 

Συνεργάζεται συστηματικά μετά Μέσα Μαζικής Ενημέ¬ 
ρωσης και τους εκπροσώπους τους για την ευρύτερη και 
αποτελεσματικότερη διάδοση ειδήσεων και πληροφο¬ 
ριών που αφορούν τον Δ.Α.Ο. 

Παρακολουθεί συστηματικά την Ημερήσιο και Περιοδι¬ 
κό Τύπο, και επιμελείται της καθημερινής αποδελτίωσης 
αυτού και απαντά κατόπιν συνεννόησης με την Διοίκηση 
σε αναγραφόμενα σχόλια και άρθρα και τηρεί Αρχείο αυ¬ 
τών των ενεργειών. 

Μεριμνά να υπάρχει Δημοσιογραφική ή Φωτογραφική 
κάλυψη όλων των εκδηλώσεων του Δ.Α.Ο., τηρεί δε συ¬ 
στηματικά το Φωτογραφικό Αρχείο του Δ.Α.Ο. 

Διοργανώνει εκδηλώσεις που προάγουν τη συνεργασία 
και την άμιλλα των εργαζομένων του Δ.Α.Ο. 


Συντάσσει ενημερωτικό δελτίο έργων και εκδηλώσεων 
του Δ.Α.Ο. για την πληροφόρηση των πολιτών. 

Μεριμνά για την τοιχοκόλληση, δημοσίευση και κοινο¬ 
ποίηση των διακηρύξεων των Διαγωνισμών και Δημοπρα¬ 
σιών, καθώς και των πάσης φύσεως Ανακοινώσεων του 
Δ.Α.Ο. 

Επιμελείται την οργάνωση υποδοχής, φιλοξενίας και ξε¬ 
νάγησης προσωπικοτήτων ή και ομάδων ημεδαπών ή αλ¬ 
λοδαπών. 

Συνεργάζεται συστηματικά μαζί με άλλους Φορείς της 
Ελληνικής Δημόσιας Διοίκησης για τις από κοινού με το 
Δ.Α.Ο δραστηριότητες και ενέργειες. 

Αναλαμβάνει τη διοργάνωση σεμιναρίων - συνεδρίων 
και εν γένει εκδηλώσεων και εκθέσεων με τη συνεργασία 
αντίστοιχων υπηρεσιών του Δήμου. 

ΑΡΜΟΔΙΟΤΗΤΕΣ ΔΙΕΥΘΥΝΣΗ ΔΙΟΙΚΗΤΙΚΩΝ - 
ΟΙΚΟΝΟΜΙΚΩΝ 

Προϊστάμενος Διεύθυνσης 

Ο Προϊστάμενος της Διεύθυνσης προΐσταται όλων των 
Τμημάτων του Δημοτικού Αθλητικού Οργανισμού και ως 
εκ τούτου προγραμματίζει, οργανώνει, συντονίζει και 
εποπτεύει τη λειτουργία αυτών. 

Συγκαλεί υπό την προεδρεία του και σε τακτές χρονικά 
καθορισμένες συνεδριάσεις το Συντονιστικό Όργανο της 
Διεύθυνσης του (Σ.Ο.Δ.), στο οποίο συμμετέχουν ενεργά 
ως τακτικά μέλη όλοι οι Προϊστάμενοι των Τμημάτων της 
εν λόγω Διεύθυνσης καθώς και ως έκτακτο μέλος οποι¬ 
οσδήποτε άλλος Υπηρεσιακός Παράγοντας η συμμετοχή 
του οποίου κρίνεται από τον Προεδρεύοντα ότι δύναται 
να συμβάλλει στο τελικό αποτέλεσμα των ενεργειών του 
Σ.Ο.Δ., στο οποίο: 

Γίνεται πλήρη ενημέρωση για την εν γένει πορεία των 
εργασιών των Τμημάτων από τους αντίστοιχους Προϊ¬ 
σταμένους αυτών. 

Διερευνώνται και καταγράφονται τόσο τα τρέχοντα 
προβλήματα όσο και οι προβλεπόμενες ή και διαγραφό- 
μενες τυχόν δυσλειτουργίες. 

Αντιμετωπίζονται και επιλύονται άμεσα όλα εκείνα τα 
θέματα που είναι μέσα στις ικανότητες και δυνατότητες 
της Διεύθυνσης. Για προβλήματα μεγαλύτερης εμβέλει¬ 
ας και πολυπλοκότερης υφής καλούνται να συμμετά- 
σχουν στην συνεδρίαση του Συντονιστικού Οργάνου της 
Διεύθυνσης (Σ.Ο.Δ.) και άλλοι Υπηρεσιακοί παράγοντες 
που δύναται να συμβάλλουν. 

Συντάσσεται η Μηνιαία Ενημερωτική Έκθεση της πο¬ 
ρείας λειτουργίας της Διεύθυνσης και διαβιβάζεται στο 
Διοικητικό Συμβούλιο του ΔΑΟ των Υπηρεσιών του Δή¬ 
μου, το οποίο αφού πρώτα επεξεργασθεί όλες τις Μηνιαί¬ 
ες Ενημερωτικές Εκθέσεις όλωντων Διευθύνσεων και ση¬ 
μειώσει τις παρατηρήσεις του τις διαβιβάζει με την σειρά 
του στην Διοίκηση συνοδευόμενες από την δική του Συν¬ 
θετική Έκθεση Αξιολόγησης της εν γένει πορείας του Δή¬ 
μου. 

Εξειδικεύονται ποσοτικά και ποιοτικά οι ενέργειες των 
τμημάτωντης Διεύθυνσης που αποσκοπούν στην υλοποί¬ 
ηση των αποφάσεων της Διοίκησης, οι οποίες αποφάσεις 
αποκωδικοποιούνται και καθορίζονται οι ενέργειες υλο¬ 
ποίησης των Τμημάτων του Δ.Α.Ο. 

Καταρτίζεται το Μηνιαίο, Ετήσιο, Διετές και Πενταετές 
Πρόγραμμα Δράσης της Διεύθυνσης, τα οποία προγράμ¬ 
ματα διαβιβάζονται προς αξιολόγηση στο Δ.Α.Ο. που έχει 
την τελική ευθύνη της έγκρισης και υλοποίησης. 

Ελέγχει την άφιξη, την αναχώρηση καθώς και τις ολιγό¬ 
ωρες άδειες που λαμβάνουν οι εργαζόμενοι της Διεύθυν¬ 
σης του. 

Ελέγχει την πειθαρχία, την υπηρεσιακή απόδοση όλων 
των υπαλλήλων της Διεύθυνσή του καθώς και την τήρηση 
των Νόμων, Διαταγμάτων, Αποφάσεων κ.λ.π. που αφο¬ 
ρούν το Δ.Α.Ο. και καθοδηγεί αυτούς κατά την εκτέλεση 
των υπηρεσιακών τους καθηκόντων. 

Θεωρεί με την μονογραφή του όλα τα έγγραφα της Δι¬ 
εύθυνσης του και υποβάλλει για έγκριση και υπογραφή 
από τον Πρόεδρο του ΔΑΟ. 

Παρίσταται, εφόσον οι υπηρεσιακές ανάγκες το επι¬ 
βάλλουν στις συνεδριάσεις του Δ.Σ. του Δ.Α.Ο. και εάν ζη¬ 
τηθεί αναπτύσσειτις απόψεις του πάνω στα διάφορα υπη¬ 
ρεσιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σε αυτόν Προϊσταμένους Τμημάτων και 
διατυπώνει τη γνώμη του σε δεύτερο βαθμό στις υπηρε¬ 
σιακές εκθέσεις των υπολοίπων υπαλλήλων, οι οποίες συ- 
ντάσσονται από τους Προϊσταμένους των παραπάνω 
Υπηρεσιακών Μονάδων. 

Μεριμνά για την διεκπεραίωση της αλληλογραφίας της 
Διεύθυνσής του. 

Έχειτην εποπτεία της τήρησης του βιβλίου αναλήψεως 
δαπανών της Διεύθυνσής του, συντάσσει τις απαιτούμε- 
νες εκθέσεις δαπανών, παραλαμβάνει τα τιμολόγια των 
προμηθευτών και τα προωθεί με τα απαιτούμενα δικαιο- 
λογητικά έγκαιρα για πληρωμή στο αρμόδιο τμήμα. 

Φροντίζει για τη νομιμοποίηση των αποφάσεωντου Δ.Σ. 

Εισηγείται στο Δ.Σ. όλα τα θέματα αρμοδιότητας του 
(στελέχωση προσωπικού - απόδοση προγραμμάτων 
αθλητισμού - παραχώρηση εγκαταστάσεων για διεξαγω¬ 
γή αθλητικών και πολιτιστικών εκδηλώσεων κ.τ.λ. 

Έχει την ευθύνη για την πιστή εφαρμογή του κανονι¬ 
σμού λειτουργίας των Δημοτικών Χώρων Άθλησης. 

Προϊστάμενος Τ μήματος 

Ο Προϊστάμενος του Τ μήματος προΐσταται εν γένειτου 
Τμήματός του, μεριμνά για την εύρυθμη λειτουργία του, 
συντονίζει και καθοδηγεί τις ενέργειες του προσωπικού 
του Τμήματος και ασκεί την εποπτεία των εργαζομένων 
στο Τμήμα του. 

Αναλαμβάνει να ενημερώνει τα Αρχεία Νόμων, Διαταγ¬ 
μάτων, Εγκυκλίων και Αποφάσεων που αφορούν το Τμή¬ 
μα, επιλαμβάνεται για την αντίστοιχη ενημέρωση των 
υπάλλήλων και εποπτεύει την υλοποίηση και εφαρμογή 
αυτών. 

Συνεργάζεται με τον Προϊστάμενο της Διεύθυνσής του 
για την οργάνωση του Τμήματος, την κατανομή του προ¬ 
σωπικού και των εργασιών στους αρμόδιους υπαλλή¬ 
λους, συντονίζει δε, κατευθύνει και εποπτεύει την εκτέλε¬ 
ση αυτών των εργασιών. 

Ελέγχει την τακτική παρουσία, εργατικότητα και πει¬ 
θαρχία των υπαλλήλων του Τμήματος του και ενημερώνει 
των Προϊστάμενο της Διεύθυνσής του . 

Συνεργάζεται τακτικά με τον Προϊστάμενο της Διεύθυν¬ 
σής του, τον ενημερώνει για την πορεία των εργασιών του 
Τ μήματος, του επισημαίνει τις τυχόν ελλείψεις και αδυνα¬ 
μίες για την επίτευξη του έργου του και του υποβάλλει 
προτάσεις αντιμετώπισης όλων των θεμάτων της αρμο- 
διότητάςτου. 

Συντάσσει τις εκθέσεις αξιολόγησης των υπηρετούντων 
υπαλλήλωντις οποίες στη συνέχεια υποβάλλει στον Προϊ¬ 
στάμενο της Διεύθυνσης του για την περαιτέρω κρίση. 


Επιλαμβάνεται της αλληλογραφίας του Τμήματος και 
μεριμνά για την διεκπεραίωση αυτής. 

Φροντίζει για την τήρηση οποιουδήποτε Βιβλίου ή Φα¬ 
κέλου προβλέπεται από τους Νόμους και τους εκάστοτε 
ισχύοντες Κανονισμούς. 

ΤΜΗΜΑ ΔΙΟΙΚΗΤΙΚΟ - ΠΡΟΣΩΠΙΚΟΥ 

I) Γραφείο Διοικητικού Συμβουλίου: 

Καταρτίζει σύμφωνα με τις οδηγίες του Προέδρου του 
Διοικητικού Συμβουλίου την ημερήσια διάταξη των συνε- 
δριάσεώντου, φροντίζει γιατην έγκαιρη επίδοση των σχε¬ 
τικών προσκλήσεων στο Πρόεδρο και στα μέλη του Δ.Σ 
και συγκεντρώνει όλα τα στοιχεία που είναι απαραίτητα 
για την πληρότητα των εισηγούμενων θεμάτων. 

Κοινοποιεί την Ημερήσια Διάταξη του Διοικητικού Συμ¬ 
βουλίου στις αρμόδιες υπηρεσίες και όπου αλλού χρειά¬ 
ζεται. 

Υπάλληλος του Γ ραφείου επωμίζεται τα καθήκοντα του 
Ειδικού Γραμματέατου Διοικητικού Συμβουλίου ο οποίος 
προετοιμάζει τις συνεδριάσεις, παρίσταται σ’ αυτές φρο¬ 
ντίζοντας γιατην κανονική διεξαγωγή τους και συντάσσει 
τα υπό του Νόμου προβλεπόμενα πρόχειρα πρακτικά 
(αποφάσεις) που υπογράφονται από τους παρόντες Δη¬ 
μοτικούς Συμβούλους βάσει των οποίων συντάσσονται οι 
αποφάσεις (Πράξεις) του Διοικητικού Συμβουλίου που 
υποβάλλονται στην Περιφέρεια προς έγκριση και κοινο¬ 
ποιούνται όπου πρέπει. 

Διαβιβάζει στις αρμόδιες Επιτροπές του Σώματος για 
μελέτη τα θέματα που παραπέμπονται σε αυτό και τα πα¬ 
ρακολουθεί για την έγκαιρη επαναφορά τους στο Συμ¬ 
βούλιο για την λήψη της οριστικής απόφασης. 

Φροντίζει να υποβάλλονται στην εποπτεύουσα αρχή οι 
αποφάσεις που παίρνει το Διοικητικό Συμβούλιο για τον 
έλεγχο ή έγκριση όπου ορίζει ο νόμος, παρακολουθεί την 
πορεία τους και κοινοποιεί στις αρμόδιες υπηρεσίες του 
Δ.Α.Ο., ή σε αντίγραφο, της αποφάσεις αυτές, για υλοποίη¬ 
σή τους, μετά τον κατά νόμο έλεγχο τους και τήρησή τους. 

Τηρείτο υπό του Νόμου οριζόμενα Βιβλία και Αρχεία. 

Τηρεί ευρετήρια αποφάσεων που λαμβάνονται και των 
επ’ αυτών εγκριτικών αποφάσεων των αρμοδίων Αρχών. 

Επιμελείται για την εκτέλεση κάθε εργασίας που ανήκει 
στην αρμοδιότητα του Διοικητικού Συμβουλίου όπως 
απορρέει από τον Κώδικα. 

Τηρεί Βιβλία των Επιτροπών από μέλη Διοικητικού Συμ¬ 
βουλίου ή άλλα πρόσωπα που συγκροτούνται με αποφά¬ 
σεις του Διοικητικού Συμβουλίου ή προβλέπονται από ει¬ 
δικές διατάξεις και διευκολύνει το έργο αυτό. 

Τηρείτο Αρχείο Νόμων, εγκυκλίων και Διαταγών. 

II) ΓΡΑΦΕΙΟ ΠΡΟΣΩΠΙΚΟΥ 

Επιμελείται όλων των νόμων, διαταγμάτων και εγκυ¬ 
κλίων που αφορούντους υπαλλήλους του Δ.Α.Ο. 

Εποπτεύει την τήρηση όλων των υπηρεσιακών φακέλων 
όλου του προσωπικού καθώς και οποιουδήποτε άλλου Βι¬ 
βλίου προβλέπεται από τους Νόμους και τους Κανονι¬ 
σμούς που ισχύουν εκάστοτε. 

Φροντίζει για την εφαρμογή των Νόμων, Διαταγμάτων 
και Εγκυκλίων που αφορούν το προσωπικό και ασκεί τις 
αρμοδιότητες που απορρέουν από τις κείμενες διατάξεις. 

Τηρείτο Μητρώα , τους ατομικούς φακέλους, τα ευρε¬ 
τήρια, το βιβλίο Αδειών και Ασθενειών και τα δελτία πα¬ 
ρουσίας των υπαλλήλων. Επιμελείται τον έλεγχο και την 
παρακολούθηση της προσέλευσης και αποχώρησης του 
προσωπικού. 

Καταρτίζει τις ετήσιες αλφαβητικές καταστάσεις του 
προσωπικού του Δ.Α.Ο κατά κλάδο και βαθμό όπως, ορί¬ 
ζουν οι σχετικές διατάξεις και συντάσσει τα αντίστοιχα 
σχέδια προσωπικού για τον Οργανισμό Εσωτερικής Υπη¬ 
ρεσίας του Δ.Α.Ο. 

Παρακολουθεί και ολοκληρώνει όλες τις υπηρεσιακές 
μεταβολές του προσωπικού και εκδίδει τα πιστοποιητικά 
και τις βεβαιώσεις για την υπηρεσιακή κατάστασή τους 
στον Δ.Α.Ο. 

Παρακολουθεί και εφαρμόζει τις εκάστοτε Συλλογικές 
Συμβάσεις Εργασίας και δίνει κάθε αναγκαία πληροφο¬ 
ρία στο συγκεκριμένο προσωπικό. 

Παρακολουθεί και εφαρμόζει τις αποφάσεις των Οργά¬ 
νων που ασκούν Πειθαρχικό Έλεγχο και τηρεί το Βιβλίο 
ποινών. 

Μεριμνά για την έγκαιρη υποβολή των εκθέσεων ουσια¬ 
στικών προσόντων όλου του προσωπικού. 

Συντάσσει σε συνεργασία με την Νομική Υπηρεσία τις 
συμβάσεις έργου για το προσωπικό ορισμένου χρόνου. 

Παρακολουθεί όλες τις υπηρεσιακές και μισθολογικές 
μεταβολές του προσωπικού (πρόσληψη, τοποθέτηση, με¬ 
τακίνηση, προαγωγή, μετάταξη, αναγνώριση προϋπηρε¬ 
σίας, λύση υπαλληλικής σχέσης κ.λ.π.) σύμφωνα με τις 
κείμενες διατάξεις και εκδίδει τα σχετικά πιστοποιητικά 
και βεβαιώσεις, τηρεί δε τα αντίστοιχα Βιβλία και Μη¬ 
τρώα. 

Φροντίζει για την επεξεργασία του Ειδικού Προϋπολο¬ 
γισμού Δαπανών του προσωπικού και διαβιβάζει αυτόν 
στο Οικονομικό Τμήμα. 

Συντάσσει τις μισθοδοτικές καταστάσεις όλου του προ¬ 
σωπικού του Δ.Α.Ο. με βάση τα παραστατικά στοιχεία τα 
οποία έχουν συνταχθεί με την σειρά τους βάσει των Δελ¬ 
τίων Παρουσίας υπογεγραμμένων από τους αρμόδιους 
Προϊστάμενους και τον Πρόεδρο και τις διαβιβάζει στο οι¬ 
κονομικό τμήμα προς πληρωμή. 

Συντάσσει βεβαιώσεις αποδοχών και αναλυτικούς πίνα¬ 
κες με τα στοιχεία των δικαιούχων και τα ποσά των αμοι¬ 
βών κ.λ.π. που καταβλήθηκαν κατά την διάρκεια του 
έτους σε όλο το προσωπικό. 

Αντίγραφα των παραπάνω βεβαιώσεων και αναλυτικών 
πινάκων εκδίδονται για την ετήσια φορολογική χρήση. 

Διεκπεραιώνει κάθε υπόθεση που έχει σχέση με την κα¬ 
ταβολή όπως προβλέπεται από τον Νόμο των τυχόν απο¬ 
ζημιώσεων. 

Φροντίζει για την ασφάλιση όλου του Προσωπικού, συ¬ 
ντάσσει τις ειδικές καταστάσεις για όλα τα ασφαλιστικά 
ταμεία με τα οποία έρχεται σε άμεση επαφή για την επί¬ 
λυση των επιμέρους θεμάτων. 

Τηρεί τις μηχανογραφημένες καταστάσεις ασφάλισης 
προσωπικού των αντίστοιχων Ασφαλιστικών Φορέων και 
φροντίζει για την έγκαιρη παράδοση των Ατομικών Δελ¬ 
τίων Εισφορών στους εργαζόμενους. 

Συγκεντρώνει όλα τα απαραίτητα δικαιολογητικά και 
φροντίζει για την απονομή της σύνταξης και των παροχών 
των αντίστοιχων Ασφαλιστικών Φορέων στους υπαλλή¬ 
λους του Δήμου καθώς και για την αναγνώριση και εξα¬ 
γορά της προϋπηρεσίας τους. 

III) ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ ΚΑΙ 
ΑΡΧΕΙΟΥ 

Στην αρμοδιότητάτου ανήκουν: 

Η παραλαβή και ή αυθημερόν πρωτοκόλληση, και συ- 
σχέτιση των κάθε φύσεως εισερχόμενων και εξερχόμε- 
νων εγγράφων. 


Η έγκαιρη διανομή στα τμήματα και τα γραφεία, των εγ¬ 
γράφων προς ενέργεια και ή τήρηση των πρωτοτύπων 
στο αρχείο. 

Η παραλαβή καιταξινόμησητωνπροοριζομένων για αρ¬ 
χειοθέτηση εγγράφων. 

Η διεκπεραίωση κάθε εισερχόμενων ή εξερχόμενων εγ¬ 
γράφων και η τήρηση των σχετικών βιβλίων παράδοσης. 

Η τήρηση του γενικού αρχείου του Δ.Α.Ο. και η εισήγη¬ 
ση για την καταστροφή του θεωρούμενου σαν άχρηστου, 
όταν απαιτείται. 

Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

Β. ΤΜΗΜΑ ΟΙΚΟΝΟΜΙΚΟ 

I) Γραφείο Προϋπολογισμού και Δαπανών 

Έχειτην ευθύνη του ελέγχου καιτης διαχείρισης των οι¬ 
κονομικών του Δ.Α.Ο., καθώς και την φροντίδα σε συνερ¬ 
γασία με τις υπόλοιπες υπηρεσίες του για τη βέλτιστη 
αξιοποίηση των διαθέσιμων οικονομικών πόρων. 

Εποπτεύει τις διαδικασίες κατάρτισης του προϋπολογι¬ 
σμού του Δ.Α. Ο., καθώς και εκείνες της παρακολούθησης 
της πορείας του, και των σχετικών διορθωτικών παρεμ¬ 
βάσεων (αναμορφώσεων). 

Παρακολουθεί, συντονίζει, διαχειρίζεται και αξιοποιεί 
συστηματικά τη ροή όλων των στοιχείων και διαδικασιών 
οικονομικής πληροφόρησης και προγραμματισμού, κα¬ 
θώς και το εν γένει Οικονομικό Αρχείο. 

Συντονίζει τις διαδικασίες ασφάλισης όλων των περιου¬ 
σιακών στοιχείων του Δ.Α.Ο. δια μέσου του αρμόδιου 
Τμήματος και κατόπιν προτάσεων - εισηγήσεων των επι¬ 
μέρους τμημάτων. 

Εποπτεύει και διαχειρίζεται τις διαδικασίες ελέγχου των 
δαπανών των προμηθειών, των περιουσιακών στοιχείων, 
των διαδικασιών και πληρωμών και εν γένει τη λογιστική 
απεικόνιση της κίνησης του Δ.Α.Ο. 

Επίσης εποπτεύει και διαχειρίζεται τις διαδικασίες βε¬ 
βαίωσης των εσόδων του Δ.Α.Ο. 

Συντάσσει μηνιαίες καταστάσεις Εσόδων και Δαπανών 
τις οποίες υποβάλλει στη Διοίκηση στο τέλος κάθε μήνα. 

Εισηγείται τεκμηριωμένα στην Διεύθυνση και στη Διοί¬ 
κηση προτάσεις τόσο διαδικασιών εισπράξεων και πλη¬ 
ρωμών του Δ.Α.Ο. 

Σε συνεργασία με το γραφείο Προμηθειών εισηγείται 
τεκμηριωμένα στη Διοίκηση προτάσεις τόσο διαδικασιών 
ενιαίου προγραμματισμού συντονισμού και παρακολού¬ 
θησης της υλοποίησης των Προμηθειών του Δ.Α.Ο. όσο 
και της ορθολογικής αξιοποίησης των Περιουσιακών 
Στοιχείων του Δ.Α.Ο παρακολουθώντας την πορεία δια¬ 
χείρισης αυτών και τηρώντας πλήρως ενημερωμένα τα 
Αρχεία Κινητής και Ακίνητης Περιουσίαςτου Δ.Α.Ο με την 
συνδρομή βεβαίως των αντίστοιχων Γ ραφείων του Οικο¬ 
νομικού Τμήματος. 

II) Γ ραφείο Εσόδων: 

Φροντίζει για τον αναγκαίο συντονισμό, την έγκαιρη βε¬ 
βαίωση και την συνεχή καταγραφή των πηγών εσόδων 
του Δ.Α.Ο., καθώς και την έγκαιρη είσπραξη κάθε απαίτη¬ 
σης του Δ.Α.Ο. ενημερώνοντας ανελλιπώς το Οικονομικό 
Τμήμα, σύμφωνα με τις ισχύουσες διατάξεις διαμέσου 
των Μηνιαίων Βεβαιωτικών Καταλόγων και Καταστάσεων, 
όπου απεικονίζεται η οικονομική κίνηση των Εσόδων του 
Δ.Α.Ο. 

Τηρεί το βιβλίο εσόδων και κάθε άλλο που οι κείμενες 
διατάξεις απαιτούν. 

Σε συνεχή συνεργασία τόσο με τον Προϊστάμενο του 
Οικονομικού Τμήματος όσο και με το Γραφείο Προϋπο¬ 
λογισμού και Δαπανών καταρτίζει κάθε έτος το Τελικό 
Σχέδιο Προϋπολογισμού Εσόδων, το οποίο διαβιβάζει 
στο Γραφείο Προϋπολογισμού για τις περαιτέρω ενέρ¬ 
γειες. 

Κοινοποιεί τα φορολογικά αποσπάσματα και τις λοιπές 
ειδοποιήσεις που έχουν σχέση με τα οικονομικά του 
Δ.Α.Ο. 

Συγκεντρώνει τις ασκούμενες προσφυγές και παραπέ¬ 
μπει αυτές συνοδευόμενες με τα απαραίτητα δικαιολογη- 
τικά στις αρμόδιες φορολογικές επιτροπές. 

Παρίσταται δια υπαλλήλου στα φορολογικά δικαστή¬ 
ρια. 

Εκδίδειτα τριπλότυπα είσπραξης κατά την διάρκεια των 
συναλλαγών καθώς και τα πιστοποιητικά μη οφειλής 
προς τον Δ.Α.Ο. κατόπιν αίτησης των ενδιαφερομένων 
δημοτών. 

III) Γ ραφείο Προμηθειών Αποθήκης και Περιουσίας 

Παραλαμβάνει τις εντολές προμηθειών όλων των Υπη¬ 
ρεσιών του Δ.Α.Ο. συντάσσει τις διάφορες διακηρύξεις 
περί προμηθειών, παρακολουθεί τις δημοσιεύσεις των 
διακηρύξεων, συγκεντρώνει τις προσφορές και συντάσ¬ 
σει τα εισηγητικά έγγραφα προς το Διοικητικό Συμβούλιο 
του Δ.Α.Ο.. 

Έχει την ευθύνη για την απρόσκοπτη διαδικασία των 
διαγωνισμών και υλοποιεί τα αποτελέσματα αυτών. 

Βρίσκεται σε επαφή με τους τελικούς μειοδότες (προ¬ 
μηθευτές) για την έγκαιρη παράδοση των διαφόρων αντι¬ 
κειμένων και υλικών. 

Φροντίζει για την προμήθεια όλων των ειδών και υλικών 
που χρειάζονται οι υπηρεσίες του Δ.Α.Ο. και ενεργεί όλες 
τις πράξεις που απαιτούνται μέχρι να υπογραφούν από 
τις αρμόδιες επιτροπές τα οριστικά πρωτόκολλα παρα¬ 
λαβής και να παραδοθούν στην αποθήκη του Δ.Α.Ο. τα πιο 
πάνω είδη. 

Προβαίνει στη συνέχεια στην παραλαβή όλων αυτών 
των προμηθειών για όλες τις Υπηρεσίες του Δ.Α.Ο. (π.χ. 
υλικών, εφοδίων, εργαλείων, γραφικής ύλης αθλητικού 
υλικού, επάθλων), τα αποθηκεύει και τα διατηρεί σε καλή 
κατάσταση. 

Τηρείτο απαιτούμενα Βιβλία και καταχωρεί σε αυτά κά¬ 
θε εισερχόμενο και εξερχόμενο υλικό, ώστε ο έλεγχος 
των αποθεμάτων του Δ.Α.Ο. να είναι εύκολος και ή διαχεί¬ 
ριση των υλικών να παρουσιάζει οικονομική διαφάνεια. 

Διαχειρίζεται την εν γένει κινητή περιουσία του Δ.Α.Ο. 
δηλ. τα εν γένει κυκλοφορούντο περιουσιακά στοιχεία, 
τηρώντας μητρώο κινητής περιουσίας. 

Καταγράφει, παρακολουθεί και χρεώνει στους παραλή¬ 
πτες και κατόχους κάθε περιουσιακό στοιχείο του Δ.Α.Ο. 
που τους χρειάζεται για την εύρυθμη και ομαλή λειτουρ¬ 
γία των υπηρεσιών. 

Φροντίζει την τήρηση των βιβλίων που προβλέπει ο Νό¬ 
μος και εισηγείται την εκποίηση ή καταστροφή του άχρη¬ 
στου υλικού του Δ.Α.Ο. 

Τηρεί Μητρώα Ακίνητης Περιουσίας του Δ.Α.Ο. με ξε¬ 
χωριστούς φακέλους για κάθε ακίνητο και κοινόχρηστο 
χώρο συνθέτοντας μια πλήρως ενημερωμένη εικόνα των 
Ακίνητων Περιουσιακών Στοιχείων του Δ.Α.Ο. και συμ¬ 
βάλλοντας ως εκ τούτου, στην αποτελεσματικότητα των 
αποφάσεων της Διοίκησης για την βελτιστοποίηση και 
ορθολογική αξιοποίηση αυτών. 


Στον τομέα της εκμίσθωσης των περιουσιακών στοιχεί¬ 
ων του Δ.Α.Ο. και σε συνεργασία πάντα με τις αντίστοιχες 
εμπλεκόμενες υπηρεσίες και όργανα (Διοικητικό Συμβού¬ 
λιο, Γραφείο Εσόδων κ.λ.π.) μεριμνά και επιμελείται: 

1. Την σύνταξη των διακηρύξεων των συγκεκριμένων 
δημοπρασιών. 

2. Την κατάρτιση, την έγκαιρη υπογραφή των μισθωτη¬ 
ρίων - συμβολαίων και την ακριβή από κάθε άποψη εκτέ¬ 
λεση των όρων των συμβολαίων από τους υπόχρεους μι¬ 
σθωτές ενεργώντας κατά περίπτωση τα δέοντα. 

3. Την τήρηση των βιβλίων από τα οποία φαίνονται κατά 
τάξη οι μισθωτές για κάθε ένα από τα περιουσιακά στοι¬ 
χεία του Δ.Α.Ο., ο σκοπός της χρήσης, το μίσθωμα ο χρό¬ 
νος έναρξης και λήξης της μίσθωσης καθώς και των ιδιαι¬ 
τέρων φακέλων για κάθε μίσθωση. 

4. Την συστηματική παρακολούθηση του χρόνου λήξης 
των μισθωμάτων για τις έγκαιρες ενέργειες προς επανα- 
μίσθωση αυτών. 

5. Την παρακολούθηση και την εφαρμογή σε συνεργα¬ 
σία με τις αρμόδιες υπηρεσίες των ενοικιοστασιακών δια¬ 
τάξεων. 

Γενικώς παρακολουθεί συστηματικά και έχει την ευθύ¬ 
νη της υλοποίησης των θεμάτων που άπτονται της διαχεί¬ 
ρισης των Περιουσιακών Στοιχείων του Δ.Α.Ο. η οποία εί¬ 
ναι ενιαία και κατατάσσει αυτά σε κινητά, ακίνητα και σε 
πηγές προέλευσης (π.χ. Αγορές, Απαλλοτριώσεις, Κλη¬ 
ροδοτήματα, Δωρεές κ.λ.π.). 

Τέλος επιμελείται και υλοποιεί την οικονομική ασφάλι¬ 
ση όλης της κινητής και ακίνητης Περιουσίας του Δ.Α.Ο. 
και τηρεί τους αντίστοιχους φακέλους. 

ΑΡΘΡΟ 3 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

1. Διάκριση θέσεων κατά κατηγορίες 

Οι θέσεις των μονίμων υπαλλήλων του ΔΗΜΟΤΙΚΟΥ 
ΑΘΛΗΤΙΚΟΥ ΟΡΓΑΝΙΣΜΟΥ διακρίνονται στις εξής κατη¬ 
γορίες. 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευση (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Α. Στην κατηγορία της Πανεπιστημιακής Εκπαίδευσης 
(ΠΕ) υπάγονται οι εξής κλάδοι: 

ΠΕΙ Διοικητικού Λογιστικού 

ΠΕ10 Καθηγητών Αθλητικών Επιστημών και Φυσικής 
Αγωγής 

Β. Στην κατηγορία Τεχνολογικής Εκπαίδευσης ( ΤΕ) 
υπάγονται οι εξής κλάδοι: 

ΤΕ 17 Διοικητικού Λογιστικού 

Γ. Στην κατηγορία της Δευτεροβάθμιας Εκπαίδευσης 
(Δ.Ε.) υπάγονται οι εξής κλάδοι: 

ΔΕ 1 Διοικητικού Λογιστικού 

Δ. Στην κατηγορία της Υποχρεωτικής Εκπαίδευσης 
(Υ.Ε.) υπάγονται οι εξής κλάδοι: 

ΥΕ1 Κλητήρες - φύλακες - γενικών καθηκόντων - Θυρω¬ 
ροί 

ΥΕ16 Καθαριστριών 

2. Αριθμός Θέσεων κατά κλάδους 

Οι θέσεις του πάσης φύσεως προσωπικού του Δημοτι¬ 
κού Αθλητικού Οργανισμού ορίζονται κατά κατηγορίες, 
κλάδους και ειδικότητα ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ ΜΟΝΙΜΟΥ 

1. Κλάδοι κατηγορίας Πανεπιστημιακής Εκπαίδευσης (Π.Ε.) 


Κλάδος Π.Ε.1 Διοικητικού Λογιστικού 1 θέση 

Κλάδος ΠΕ 10 Καθηγητών 

Φυσικής Αγωγής (Ποδοσφαίριση) 1 θέση 

Κλάδος ΠΕ 10 Καθηγητών 

Φυσικής Αγωγής (Χιονοδρομία) 1 Θέση 

Κλάδος ΠΕ 10 Καθηγητών 

Φυσικής Αγωγής (Χειροσφαίριση) 1 Θέση 

Κλάδος ΠΕ 10 Καθηγητών 

Φυσικής Αγωγής (Καλαθοσφαίριση) 1 Θέση 

Κλάδος ΠΕ 10 Καθηγητών 


Φυσικής Αγωγής (Ρυθμική Γυμναστική) 1 Θέση 

2. Κλάδοι κατηγορίας Τεχνολογικής Εκπαίδευσης (Τ.Ε.) 
Κλάδος ΤΕ 17 Διοικητικού Λογιστικού 1 Θέση 

3. Κλάδος κατηγορίας της Δευτεροβάθμιας 
Εκπαίδευσης ΔΕ 

Κλάδος ΔΕ 1 Διοικητικού Λογιστικού 1 Θέση 

4. Κλάδοι κατηγορίας Υποχρεωτική Εκπαίδευσης (ΥΕ) 
Κλάδοι ΥΕ1 Κλητήρες 1 θέση 

Κλάδοι ΥΕ 1 Φύλακες 10 θέσεις 

Κλάδοι ΥΕ1εργάτες 

γενικών καθηκόντων Κλητήρες 3 θέσεις 

Κλάδος ΥΕ 16 Καθαριστριών 8 θέσεις 

ΑΡΘΡΟ 4 

Για το διορισμό, τα καθήκοντα τους, τον χρόνο εργα¬ 
σίας, την αστική ευθύνη, τα δικαιώματα, τις άδειες, τις με¬ 
ταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων, εφαρμόζονται εκάστοτε οι ισχύ- 
ουσες νομοθετικές διατάξεις. 


ΑΡΘΡΟ 5 

Κλάδοι επιλογής προϊσταμένων οργανικών μονάδων 
Τμήμα Διοικητικό 

Ο προϊστάμενος ορίζεται από τους κλάδους ΠΕ 1, ΤΕ 
17, και εν ελλείψει αυτών από τον κλάδο ΔΕ 1. 

Τμήμα Οικονομικό 

Ο προϊστάμενος ορίζεται από τους κλάδους ΠΕ 1, ΤΕ 
17, και εν ελλείψει αυτών από τον κλάδο ΔΕ 1. 

ΑΡΘΡΟ 6 

Η κατανομή του προσωπικού στη Διεύθυνση, τμήματα 
και Γ ραφεία γίνεται με απόφαση του Προέδρου του Δ.Σ. 
ανάλογα με τις ανάγκες των Υπηρεσιών, τα προσόντα των 
υπαλλήλων κατά ειδικότητα. 

ΑΡΘΡΟ 7 


Από την ψήφιση του παρόντος Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού οικονομικού έτους 2003 240.000 ευρώ περί¬ 
που, εφόσον προσληφθούν όλοι όσοι προβλέπονται τη- 
ρουμένων των διατάξεων του άρθρου 12 του Νόμου 
1188/81 όπως ισχύει σήμερα. 

ΑΡΘΡΟ 8 


Η ισχύς του παρόντος Οργανισμού Εσωτερικής Υπηρε¬ 
σίας του Δημοτικού Αθλητικού οργανισμού - (Δ.Α.Ο.) Δή¬ 
μου Ιλίου αρχίζει από την δημοσίευσή του στην Εφημερί¬ 
δα της Κυβερνήσεως. 

Το προσωπικό που υπηρετεί κατά την δημοσίευση του 
παρόντος εντάσσεται στις προσωποπαγείς θέσεις του 
Ο.Ε.Υ. που έχουν υποχρεωτικά δημιουργηθείγια αυτό 
Ασπρούλια Θεοδούλα ΥΕ16 Καθαρίστρια 

Φράγκου Σταυρούλα ΥΕ 16 Καθαρίστρια 

Ηλιόπουλος Παναγιώτης ΔΕ2 Υδραυλικός 


Λούβρης Μιχαήλ 
Μαλαβάζος Βασίλειος 


ΔΕ2 Κηπουρός 

ΔΕ2 Συντηρητής Κτιρίων 


Κάθε άλλη λεπτομέρεια λειτουργίας των υπηρεσιών μη 
προβλεπόμενη από τον παρόντα Οργανισμό, ρυθμίζεται 
με ειδικούς κανονισμούς της Διεύθυνσης που έχουν 
εγκριθεί από το Διοικητικό Συμβούλιο του Δ.Α.Ο. 


ΣΥΝΟΛΙΚΕΣ ΘΕΣΕΙΣ ΔΗΜΟΤΙΚΟΥ ΑΘΛΗΤΙΚΟΥ ΟΡΓΑΝΙΣΜΟΥ ΙΛΙΟΥ 


ΚΑΤΗΓΟΡΙΑ 

ΕΙΔΙΚΟΤΗΤΑ 

ΠΡΟΒΛΕΠΟΜΕΝΕΣ 

ΥΠΑΡΧΟΥΣΕΣ 

ΚΕΝΕΣ 

ΠΡΟΣΩΠΟΠΑΓΕΙΣ 

ΠΕΙ 

ΔΙΟΙΚΗΤΙΚΟΥ - 
ΛΟΓΙΣΤΙΚΟΥ 

1 

- 

1 


ΠΕ10 

ΦΥΣΙΚΗΣ ΑΓΩΓΗΣ 
(ΠΟΔΟΣΦΑΙΡΟ) 

1 

- 

1 


ΠΕ10 

ΦΥΣΙΚΗΣ ΑΓΩΓΗΣ 
(ΧΙΟΝΟΔΡΟΜΙΑ) 

1 

- 

1 


ΠΕ10 

ΦΥΣΙΚΗΣ ΑΓΩΓΗΣ 
(ΧΕΙΡΟΣΦΑΙΡΙΣΗ) 

1 

- 

1 


ΠΕ10 

ΦΥΣΙΚΗΣ ΑΓΩΓΗΣ 
(ΚΑΛΑΘΟΣΦΑΙΡΙΣΗ) 

1 

- 

1 


ΠΕ10 

ΦΥΣΙΚΗΣ ΑΓΩΓΗΣ 
(ΡΥΘΜΙΚΗ 
ΓΥΜΝΑΣΤΙΚΗ) 

1 

- 

1 


ΤΕ17 

ΔΙΟΙΚΗΤΙΚΟΥ- 
ΛΟΓΙΣΤΙΚΟΥ 

1 

- 

1 


ΔΕΙ 

ΔΙΟΙΚΗΤΙΚΟΥ - 
ΛΟΓΙΣΤΙΚΟΥ 

1 

- 

1 


ΔΕ2 

ΚΗΠΟΥΡΟΣ 

0 

- 

0 

1 

ΔΕ2 

ΥΔΡΑΥΛΙΚΟΣ 

0 

- 

0 

1 

ΔΕ 2 

ΣΥΝΤΗΡΗΤΗΣ ΚΤΙΡΙΩΝ 

0 

- 

0 

1 

ΥΕ1 

ΦΥΛΑΚΕΣ 

10 

- 

10 


ΥΕ1 

ΕΡΓΑΤΕΣ ΓΕΝΙΚΩΝ 
ΚΑΘΗΚΟΝΤΩΝ 

3 

- 

3 


ΥΕ1 

ΚΛΗΤΗΡΕΣ 

1 

- 

1 


ΥΕ16 

ΚΑΘΑΡΙΣΤΡΙΕΣ 

8 

- 

8 

2 

Η απόφαση αυτή να δημοσιευθεί στην Εφημερίδα της 
Κυβερνήσεσως. 

Αθήνα,22 Ιανουάριου 2004 

Με εντολή Γενικού Γραμματέα Περιφέρειας 
Η Προϊστάμενη 
ΕΛΙΣΣΑΒΕΤ ΤΑΣΟΥΛΗ 

-*- 

Αριθ. 817 (2) 

Έγκριση υπερωριακής απασχόλησης για το προσωπικό 
του Δήμου για το έτος 2004 για την αντιμετώπιση επο¬ 
χικών, έκτακτων ή επειγουσών υπηρεσιακών αναγκών. 

Ο ΔΗΜΑΡΧΟΣ ΑΡΓΟΣΤΟΛΙΟΥ 

Έχοντας υπόψη: 

1. Τις διατάξειςτου άρθρου 114 Π.Δ. 410/95 (Δ.Κ.Κ). 

2. Τις διατάξειςτου άρθρου 16 Ν. 3205/2003 σχετικά με 
την υπερωριακή εργασία υπαλλήλων Δημοσίου, Ν.Π.Δ.Δ. 
και ΟΤΑ. 

3. Την 2/37190/0026/21.6.2001 απόφαση Υπουργού Οι¬ 
κονομικών σχετικά με τον καθορισμό δικαιολογητικών 
πληρωμής αποζημίωσης για υπερωριακή, νυχτερινή, Κυ¬ 
ριακών και εξαιρέσιμων ημερών εργασία. 

4. Τις έγγραφες προτάσεις των υπηρεσιών του Δήμου. 

5. Τον προϋπολογισμό του Δήμου οικ. έτους 2004 στον 
οποίο έχουν προβλεφθεί οι σχετικές πιστώσεις στους 
αντιστοίχους Κ.Α. για υπερωριακή εργασία υπαλλήλων 

6. Τις υπηρεσιακές ανάγκες του Δήμου, αποφασίζει: 

Σύμφωνα με τις προτάσεις των υπηρεσιών του Δήμου 

και κατόπιν συνεννόησης με τους Α/Δημάρχους εγκρίνο- 
νται οι κάτωθι ώρες υπερωριακής απασχόλησης για το 
προσωπικό του Δήμου για το έτος 2004 για την αντιμετώ¬ 
πιση εποχικών, έκτακτων ή επειγουσών υπηρεσιακών 
αναγκών 

Α. ΔΙΟΙΚΗΤΙΚΟ ΤΜΗΜΑ 

1. Γ ραφείο Διεκπεραίωσης: 

Εκατό (100) ώρες υπερωριακής απογευματινής εργα¬ 
σίας μέχρι 22η ώρα για έναν υπάλληλο (κλητήρα). 

2. Διοικητική Υπηρεσία 

Εξακόσιες (600) ώρες υπερωριακής απογευματινής ερ¬ 
γασίας μέχρι 22η ώρα για πέντε διοικητικούς υπαλλή¬ 
λους. 

Οι ανωτέρω ώρες εγκρίνονται ανεξάρτητα αν θα πραγ¬ 
ματοποιηθούν διότι συχνά προκύπτουν έκτακτες και επεί¬ 
γουσες ανάγκες κυρίως όσον αφορά το γραφείο Αστικής 
Δημοτικής Κατάστασης (παραβολές δημοτολογίων, 
εκλογικά θέματα κ.λ.π.) 

Β. ΟΙΚΟΝΟΜΙΚΟ ΤΜΗΜΑ 

1. Οικονομική Υπηρεσία 

Χίλιες τετρακόσιες δέκα (1410) ώρες υπερωριακής 
απογευματινής εργασίας μέχρι την 22η ώρα για εννέα 
υπαλλήλους 

Οι ανωτέρω ώρες εγκρίνονται για τυχόν έκτακτη απα¬ 
σχόληση των υπαλλήλων εκτός ωραρίου εργασίας για 
την εφαρμογή του διπλογραφικού συστήματος στον Δή¬ 
μο Αργοστολιού. 

Γ. ΓΡΑΦΕΙΟ ΠΡΟΓΡΑΜΜΑΤΙΣΜΟΥ 

Εκατό (100) ώρες απλής υπερωριακής απογευματινής 
εργασίας μέχρι την 22η ώρα για μία υπάλληλο τεχνολόγο 
πολ. Μηχανικό 

Οι ανωτέρω ώρες εγκρίνονται για τυχόν έκτακτη συμ¬ 
μετοχή της υπαλλήλου στα Δημοτικά Συμβούλια προκει- 


μένου να διατυπώνει απόψεις που είναι απαραίτητες όσον 
αφορά τα τεχνικά θέματα του Δήμου, αλλά και για τυχόν 
συναντήσεις με φορείς της Περιφέρειας Ιονίων Νήσων 
εκτός ωραρίου εργασίας. 

Δ. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

1. ΓΡΑΦΕΙΟ ΤΕΧΝΙΚΗΣ ΥΠΗΡΕΣΙΑΣ 

• Χίλιες οκτακόσιες (1800) ώρες υπερωριακή απογευ¬ 
ματινή εργασία μέχρι την 22η ώρα και εξακόσιες (600) 
ώρες νυχτερινής και ημερήσιας Κυριακών και εξαιρέσι¬ 
μων προς συμπλήρωση της εβδομαδιαίας υποχρεωτικής 
για έξι (6) υπαλλήλους τεχνίτες 

• Τριακόσιες (300) ώρες υπερωριακή απογευματινή 
εργασία μέχρι την 22η ώρα και διακόσιες (200) ώρες νυ¬ 
χτερινής και ημερήσιας Κυριακών και εξαιρέσιμων προς 
συμπλήρωση της εβδομαδιαίας υποχρεωτικής για έναν 
υπάλληλο ηλεκτρολόγο 

• Τρεις χιλιάδες πεντακόσιες είκοσι (3520) ώρες υπε- 
ρωριακή απογευματινή εργασία μέχρι την 22η ώρα, εν¬ 
νιακόσιες ενενήντα (990) ώρες Κυριακών και εξαιρέσιμων 
ημερών πέραν της υποχρεωτικής για τρεις χειριστές 
μηχ/των και τρεις οδηγούς αυτ/των 

Οι ανωτέρω ώρες εγκρίνονται ανεξάρτητα πόσες από 
αυτές θα πραγματοποιηθούν επειδή οι αναφερόμενοι 
υπάλληλοι εργάζονται στα κτίρια του Δήμου των Δημοτι¬ 
κών Διαμερισμάτων και στα σχολεία και οι εργασίες που 
εκτελούν επιβάλλουν την εκκένωση των κτιρίων στο χώρο 
που εργάζονται και πραγματοποιούνται απογεύματα, 
Σαββατοκύριακα και αργίες που είναι κλειστές οι υπηρε¬ 
σίες. Οι χειριστές και οι οδηγοί εργάζονται υπερωριακά 
επειδή στον Δήμο Αργοστολιού συμπεριλαμβάνονται και 
δέκα Δημοτικά Διαμερίσματα που οι έκτακτες ανάγκες 
και απαιτήσεις κυρίως των Δημοτικών Διαμερισμάτων 
επιβάλλουν την πραγματοποίησή τους. 

2. ΑΝΤΛΙΟΣΤΑΣΙΟ ΥΔΡΕΥΣΗΣ (ΛΕΙΤΟΥΡΓΕΙ ΣΕ 24ΩΡΗ 
ΒΑΣΗ) 

Τρεις χιλιάδες εννιακόσιες εξήντα (3960) ώρες υπερω- 
ριακή απογευματινή εργασία μέχρι την 22η ώρα, χίλιες 
πενήντα έξι (1056) ώρες Κυριακών και εξαιρέσιμων ημε¬ 
ρών πέραντης υποχρεωτικής από 6η πρωινή έως 22η ώρα 
για έξι (6) υπαλλήλους (1 μηχανοστασιάρχης, 2 πρακτικοί 
μηχ/κοί, 1 ηλεκτροτεχνίτης, 1 ηλεκτρολόγος αντλιοστα¬ 
σίου, 1 οδηγός αυτ/του) 

3. ΔΙΚΤΥΟ ΥΔΡΕΥΣΗΣ(ΛΕΙΤΟΥΡΓΕΙ ΣΕ 24ΩΡΗ ΒΑΣΗ) 

• Δύο χιλιάδες εξακόσιες σαράντα (2640) απλή υπερω- 
ριακή απογευματινή εργασία μέχρι την 22η ώρα, επτακό¬ 
σιες τέσσερις (704) ώρες Κυριακών και εξαιρέσιμων πέραν 
της υποχρεωτικής από 6η πρωινή έως 22η ώρα για τέσσε¬ 
ρις (4) συνολικά υπαλλήλους (3 τεχνίτες -1 εργάτης). 

Ε. ΤΜΗΜΑ ΠΕΡΙΒΑΛΛΟΝΤΟΣ 

1 ΚΑΘΑΡΙΟΤΗΤΑ (τακτικό προσωπικό) 

• Χίλιες εννιακόσιες ογδόντα (1980) ώρες υπερωριακή 
απογευματινή εργασία μέχρι την 22η ώρα και διακόσιες 
σαράντα (240) ώρες νυχτερινής και ημερήσιας Κυριακών 
και εξαιρέσιμων προς συμπλήρωση της εβδομαδιαίας 
υποχρεωτικής για δύο κηπουρούς και μια τεχνολόγο γε¬ 
ωπονίας 

• Εκατόν εξήντα πέντε (165) ώρες υπερωριακή απο¬ 
γευματινή εργασία μέχριτην 22η ώρα και εβδομήντα επτά 
(77) ώρες νυχτερινής και ημερήσιας Κυριακών και εξαι¬ 
ρέσιμων προς συμπλήρωση της εβδομαδιαίας υποχρεω¬ 
τικής για έναν οδηγό 

• Τρεις χιλιάδες εννιακόσιες εξήντα (3960) ώρες υπε- 
ρωριακή απογευματινή εργασία μέχρι την 22η ώρα και χί- 

λιες πενήντα έξι (1056) ώρες νυχτερινής και ημερήσιας 
Κυριακών και εξαιρέσιμων προς συμπλήρωση της εβδο¬ 
μαδιαίας υποχρεωτικής για τέσσερις οδοκαθαριστές, 
έναν εργάτη κήπων και έναν επόπτη 

• Εξακόσιες εξήντα (660) ώρες υπερωριακής απογευ¬ 
ματινής εργασίας μέχρι την 22η ώρα και εκατόν εβδομή¬ 
ντα έξι (176) ώρες νυχτερινής και ημερήσιας Κυριακών 
και εξαιρέσιμων προς συμπλήρωση της εβδομαδιαίας 
υποχρεωτικής και για έναν επόπτη καθαριότητας που 
απασχολείται στο Δημοτικό νεκροταφείο. 

Οι ανωτέρω υπερωρίες εγκρίνονται διότι προκειμένου 
για την καθαριότητα τόσο της πόλης όσο και των Δημοτι¬ 
κών Διαμερισμάτων προκύπτουν εποχικές, έκτακτες και 
επείγουσες ανάγκες που επιβάλλουν την πραγματοποίη¬ 
σή τους. 

2. Γραφείο Δημοτικού Νεκροταφείου (τακτικό προσω¬ 
πικό) 

• Εξακόσιες εξήντα (660) ώρες υπερωριακής απογευ¬ 
ματινής εργασίας μέχρι την 22η ώρα και εκατόν εβδομή¬ 
ντα έξι (176) ώρες νυχτερινής και ημερήσιας Κυριακών 
και εξαιρέσιμων πέραν της υποχρεωτικής από 6η πρωινή 
έως 22η ώρα για έναν εργάτη Δημοτικού Νεκροταφείου. 

Οι παραπάνω υπερωρίες εγκρίνονται διότι ο υπάλληλος 
προσέρχεται εκτός ωραρίου εργασίας, απογεύματα, αρ¬ 
γίες και Σαββατοκύριακα για ταφές κ.λ.π. 


3. ΓΡΑΦΕΙΟ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ 

Εκατόν πενήντα (150) ώρες υπερωριακής απογευματι¬ 
νής εργασίας μέχρι την 22η ώρα και ογδόντα (80) ώρες 
νυχτερινής και ημερήσιας Κυριακών και εξαιρέσιμων 
προς συμπλήρωση της εβδομαδιαίας υποχρεωτικής για 
έναν διοικητικό υπάλληλο. 

Οι ανωτέρω υπερωρίες εγκρίνονται διότι ο υπάλληλος 
προσέρχεται εκτός ωραρίου εργασίας λόγω των αυξημέ¬ 
νων εποχικών κυρίως αναγκών του τμήματος εμπορικής 
δραστηριότητας. 

ΣΤ. ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ 

Τριακόσιες εξήντα (360) ώρες απλής υπερωριακής 
απασχόλησης για απογευματινή εργασία μέχρι την 22η 
ώρα για μία υπάλληλο που παρίσταται εκτός ωραρίου ερ¬ 
γασίας στις συνεδριάσεις του Δημοτικού Συμβουλίου 

Για όλες τις υπερωρίες έχουν προβλεφθεί στον προϋ¬ 
πολογισμό του Δήμου οικ. έτους 2004 οι απαιτούμενες πι¬ 
στώσεις. 

Η απόφαση αυτή έχει αναδρομική ισχύ ένα μήνα από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 21 Ιανουάριου 2004 

Ο Δήμαρχος 
ΓΕΡΑΣΙΜΟΣ ΦΟΡΤΕΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




